להקת המחול הקיבוצית

להקת המחול הקיבוצית היא להקת מחול ישראלית שנוסדה בשנת 1970 על ידי כלת פרס ישראל יהודית ארנון ששימשה גם המנהלת האמנותית של הלהקה עד לשנת 1996. בשנת 1980 הצטרף ללהקה הכוריאוגרף רמי באר ומשנת 1996 הוא משמש כת

מנהלה האמנותי.

מקום משכנה של הלהקה בכפר המחול בקיבוץ געתון אשר בגליל המערבי, הכפר משמש מרכז ללימוד תנועה ומחול לכל הגילים ומרכז אירועים ומפגשי מחול, בו פועל בית הספר למחול.

היסטוריה
הלהקה הוקמה בשם להקת המחול הבין-קיבוצית. באותה תקופה הרקדנים היו כולם חברי קיבוץ והיו נפגשים לחזרות והופעות בצורה מצומצמת יחסית. הלהקה התבססה רק על כוריאוגרפיה של יוצרים ישראלים, הן בשל העיקרון של קידום ויצירה תרבותית עצמאית והן בשל מחסור בתקציב. בין היוצרות באותן שנים היו: יהודית ארנון, עופרה אכמון, הדה אורן ואשרה אלקיים-רונן. שתי הראשונות יצרו בסגנון מחול ההבעה, ששלט בישראל עד אמצע שנות ה-50.

החל משנת 1994 נוספה להקת המחול "קיבוצית 2" המופיעה בעיקר עבור קהל צעיר יותר ביצירות כדוגמת: "פטר והזאב", ״קרנבל החיות״, "Kיבוצית 360" ו-"סיפורי קודמכל".

חלק מרקדני הלהקה בעבר הם בוגרי התוכנית נולד לרקוד ובהם: שי פרטוש, איתי פרי ולוטם רגב.

צמד הרקדנים והכוריאוגרפים, בני הזוג ליאת דרור וניר בן גל, החלו את דרכם בלהקה.

עם יצירותיה הבולטות של הלהקה: "המוות בא אל סוס העץ מיכאל", "שומר מסך", "בין קודש לחול".

מנכ"לית הלהקה היא אמירה תאומי, בתו של השחקן עודד תאומי.

רפרטואר

הישגים ופרסים 
 1997 – פרס "סיכת הזהב" בפראג, על סרט הווידאו-דאנס ליצירה "מקומשהו".
 1999 - פרס "היצירה" של שר המדע התרבות והספורט.
 2004 - פרס ראשון על המופע "שומר מסך", במסגרת 50 שנות פסטיבל הקיץ בספליט - קרואטיה.
 2004 - הלהקה זוכה "בפרס הביצוע" מטעם שרת החינוך.
 2007 - פרס "חביב הקהל" ליצירה "פוראמן מאגנום" בביצוע להקת הבלט של התיאטרון הלאומי של ספליט, קרואטיה.
 2010 - פרס שרת החינוך עבור היצירה "אינפראדום"
 2010 - פסטיבל וולפסבורג - גרמניה. בכורה עולמית "בגן השחור" מאת רמי באר.
 2013 - פרס "עכבר העיר" למופע המחול הטוב ביותר "חסר השלם" מאת רמי באר.

לקריאה נוספת
 אבשלום קווה, אחוזת מחול: יהודית ארנון ולהקת המחול הקיבוצית: פרקי חיים, תל אביב: מורשת, 2003.
 טל כוכבי, בין ריקוד לאנתרופולוגיה, חיבור לשם קבלת דוקטור, האוניברסיטה העברית, 2007.
 יונת רוטמן, הגרעין והקליפה סיפורה של להקת המחול הקיבוצית. תל אביב: יד יערי, 2020

קישורים חיצוניים

 
 להקת המחול הקיבוצית, באתר "הבמה"
 
 
 
 
 
 
 
 
 תום גולדהנד, להקת המחול הקיבוצית עושה את זה בהולנדית, באתר וואלה!

הערות שוליים

להקות מחול ישראליות
געתון